CELEX: 32006R0996
Language: hu
Date: 2006-06-29 00:00:00
Title: A Bizottság 996/2006/EK rendelete ( 2006. június 29. ) a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról

1.7.2006   
            
            
               HU
            
            
               Az Európai Unió Hivatalos Lapja
            
            
               L 179/26
            
         
      A BIZOTTSÁG 996/2006/EK RENDELETE
   
   (2006. június 29.)
   a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A cukorágazaton belül a piacok stabilizálása, valamint a mezőgazdasági népesség megfelelő életszínvonalának biztosítása érdekében a cukorágazat piaca közös szervezésének teljes felülvizsgálatára került sor.
            
         
               (2)
            
            
               E fejleményekre tekintettel a cukorágazat piacának közös szervezéséről szóló, 2001. június 19-i 1260/2001/EK rendeletet (2) a 318/2006/EK tanácsi rendelet (3) hatályon kívül helyezte és annak helyébe lépett.
            
         
               (3)
            
            
               A 318/2006/EK rendelet szükségessé teszi a 2658/87/EGK rendelet I. mellékletében szereplő Kombinált Nómenklatúra 17. árucsoportjához tartozó Kiegészítő megjegyzések 2. pontjának felülvizsgálatát.
            
         
               (4)
            
            
               A 2658/87/EGK rendeletet ezért ennek megfelelően módosítani kell.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A 2658/87/EGK rendelet I. melléklete e rendelet mellékletének megfelelően módosul.
   2. cikk
   Ez a rendelet 2006. július 1-jén lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. június 29-én.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb a 838/2006/EK rendelettel (HL L 154., 2006.6.8., 1. o.) módosított rendelet.
   
      (2)  HL L 178., 2004.6.30., 1. o.
   
      (3)  HL L 58., 2006.2.28., 1. o.
   
      MELLÉKLET
      A 2658/87/EGK rendelet I. mellékletében szereplő 17. árucsoporthoz tartozó Kiegészítő megjegyzések 2. pontja a következőképpen módosul:
      
         
                     „2.
                  
                  
                     Az 1701 11 10 és az 1701 12 10 alszámok alá tartozó, olyan nyerscukorra alkalmazandó vámot, amelynek a 318/2006/EK tanácsi rendelet I. mellékletének III. pontja szerint megállapított hozama a 92 %-tól eltér, a következők szerint kell megállapítani:
                     a vonatkozó vámtételt meg kell szorozni azzal a korrekciós együtthatóval, amely a fenti rendelkezéseknek megfelelően megállapított hozamszázalék 92-vel való elosztásával keletkezik.”